Șeful organizației de tineret din partea AUR nu și-a declarat veniturile "pentru că nu a muncit": "Părinții m-au ajutat".
Deputatul Călin Balabașciuc din partea Alianței pentru Unirea Românilor (AUR) nu și-a completat declarația de avere. Șeful organizației de tineret din partea AUR a recunoscut, însă, că a fost ajutat financiar de către părinți. Un alt deputat AUR, Ciprian Ciubuc, suține că singurul său venit constant încasat anul trecut a fost alocația de stat a celor doi copii ai săi.
Deputatul Călin Balabașciuc nu și-a declarat veniturile până în prezent, scrie Digi24.ro.Tânărul a recunoscut că părinții l-au ajutat financiar, însă "nu contează câți bani a primit" de la ei sau de ce "nu i-a menționat în declarația de avere", a mai precizat sursa citată."Nu am ce să declar pentru că sunt un tânăr la 24 de ani, care nu a avut venit, nu a muncit. Am fost student. Părinții m-au ajutat în facultate", a explicat deputatul Călin Balabașciuc.Un alt deputat AUR susține că a trăit din alocația copiilor și câștiguri la lotoDeputatul AUR, Ciprian Ciubuc, suține că singurul său venit constant încasat anul trecut a fost alocația de stat a celor doi copii ai săi. Totodată, în declarația de avere, acesta menționează o chirie agricolă de 980 de lei anual și un câștig la loto de 1.500 de lei, transmite Digi 24.Întrebat cum s-a descurcat cu aceste venituri modeste, Ciprian Ciubuc și-a amintit pe rând de alte venituri."Este o declarație incompletă și o voi completa", a răspuns deputatul.